Ανακοίνωση

**Προς τους φοιτητές του ΤΠΨΤ**

**Τροποποίηση προγράμματος σπουδών αποκλειστικά για το ακαδημαϊκό έτος 2020-2021**

Σας ενημερώνουμε ότι κατά το χειμερινό εξάμηνο 2020-2021 δεν θα διδαχθούν τα μαθήματα που σύμφωνα με το πρόγραμμα σπουδών (<http://pda.uop.gr/proptychiakes-spoydes/>) επρόκειτο να διδαχθούν από συμβασιούχους διδάσκοντες ΠΔ 407/80.

Όσον αφορά τους **δευτεροετείς φοιτητές** αποκλειστικά κατά το παρόν ακαδημαϊκό έτος, θα ισχύσει **η εξής μετάθεση δύο μαθημάτων του προγράμματος, στην κατεύθυνση Ψηφιακών Τεχνών**:

To μάθημα του χειμερινού εξαμήνου «Δημιουργία 3Δ περιεχομένου Ι» θα προσφερθεί το εαρινό εξάμηνο του 2021. Στη θέση αυτού του μαθήματος οι φοιτητές θα εγγραφούν σε ένα μάθημα επιλογής της προτίμησής τους, το χειμερινό εξάμηνο του 2020. Δηλαδή, για το χειμερινό εξάμηνο οι φοιτητές θα συμπληρώσουν τα 30 ECTS με δύο υποχρεωτικά μαθήματα (αντί για τρία) και τρία μαθήματα επιλογής (αντί για δύο). Ως προς το εαρινό εξάμηνο, τα ECTS θα συμπληρωθούν με 4 υποχρεωτικά μαθήματα (αντί για τρία) και ένα μάθημα επιλογής (αντί για δύο).

Η τροποποίηση αυτή είναι λύση ανάγκης, επειδή το μάθημα «Δημιουργία 3Δ περιεχομένου Ι» πρόκειται να διδαχθεί από συμβασιούχο ΠΔ 407/80. Οι προσλήψεις αυτές θα γίνουν με μεγάλη καθυστέρηση, επειδή οι θέσεις αυτές δόθηκαν στο πανεπιστήμιό μας από το Υπουργείο Παιδείας πολύ πρόσφατα.

Με εκτίμηση

Εκ μέρους  της Προέδρου

Αναπληρώτριας Καθηγήτριας

Μαρίνας Κοτζαμάνη